               EUROPSKA KOMISIJA
            Bruxelles, 4.3.2022.
            COM(2022) 79 final
            2022/0057(NLE)

            Prijedlog
            ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IX. (Financijske usluge) Sporazuma o EGP-u i Protokola 37. (koji sadržava popis predviđen člankom 101.) uz Sporazum o EGP-u (sudjelovanje država EFTA-e koje su članice EGP-a u Stručnoj skupini država članica za održivo financiranje)
            (Tekst značajan za EGP)

               OBRAZLOŽENJE

               1.Predmet prijedloga

               Ovaj se prijedlog odnosi na odluku kojom se utvrđuje stajalište koje treba zauzeti u ime Unije u okviru Zajedničkog odbora EGP-a u vezi s predviđenim donošenjem odluke Zajedničkog odbora EGP-a o izmjeni Priloga IX. (Financijske usluge) Sporazuma o EGP-u i Protokola 37. (koji sadržava popis predviđen člankom 101.) uz Sporazum o EGP-u.

               2.Kontekst prijedloga

               2.1.Sporazum o EGP-u

               Sporazumom o Europskom gospodarskom prostoru („Sporazum o EGP-u”) jamče se jednaka prava i obveze na unutarnjem tržištu za građane i gospodarske subjekte u EGP-u. Njime se predviđa uvođenje zakonodavstva EU-a kojim su obuhvaćene četiri slobode u 30 država EGP-a, koje čine države članice EU-a, Norveška, Island i Lihtenštajn. Osim toga, Sporazum o EGP-u obuhvaća suradnju u drugim važnim područjima kao što su istraživanje i razvoj, obrazovanje, socijalna politika, okoliš, zaštita potrošača, turizam i kultura, zajednički poznatima kao „neizravne i horizontalne” politike. Sporazum je stupio na snagu 1. siječnja 1994. Europska unija zajedno sa svojim državama članicama stranka je Sporazuma.

               2.2.Zajednički odbor EGP-a

               Zajednički odbor EGP-a nadležan je za upravljanje Sporazumom o EGP-u. To je forum za razmjenu mišljenja povezanih s funkcioniranjem Sporazuma o EGP-u. Odluke donosi konsenzusom.

               2.3.Predviđeni akt Zajedničkog odbora EGP-a

               Zajednički odbor EGP-a treba donijeti odluku Zajedničkog odbora EGP-a („predviđeni akt”) o izmjeni Priloga IX. (Financijske usluge) Sporazuma o EGP-u i Protokola 37. (koji sadržava popis predviđen člankom 101.) uz Sporazum o EGP-u.

               Svrha je predviđenog akta uključiti Uredbu (EU) 2019/2088 Europskog parlamenta i Vijeća od 27. studenoga 2019. o objavama povezanima s održivosti u sektoru financijskih usluga
                  1
                i Uredbu (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088
                  2
                u Sporazum o EGP-u.

               Predviđeni akt postat će obvezujući za stranke u skladu s člancima 103. i 104. Sporazuma o EGP-u.

               3.Stajalište koje treba zauzeti u ime Unije

               Komisija Vijeću na donošenje podnosi nacrt odluke Zajedničkog odbora EGP-a koji predstavlja stajalište Unije. Nakon donošenja stajalište bi se što prije trebalo iznijeti u Zajedničkom odboru EGP-a.

               Priloženom Odlukom Zajedničkog odbora EGP-a državama EFTA-e koje su članice EGP-a daje se pravo na sudjelovanje u radu upravljačkog tijela Unije, odnosno Stručne skupine država članica za održivo financiranje, što nadilazi puke tehničke prilagodbe u smislu Uredbe Vijeća br. 2894/94. Stoga Vijeće utvrđuje stajalište Unije.

               4.Pravna osnova

               4.1.Postupovna pravna osnova

               4.1.1.Načela

               Člankom 218. stavkom 9. Ugovora o funkcioniranju Europske unije (UFEU) predviđeno je donošenje odluka kojima se utvrđuju „stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke, uz iznimku akata kojima se dopunjuje ili mijenja institucionalni okvir sporazuma”.

               Pojam „akti koji proizvode pravne učinke” obuhvaća akte koji proizvode pravne učinke na temelju pravila međunarodnog prava kojima se uređuje predmetno tijelo. Obuhvaća i instrumente koji nemaju obvezujući učinak na temelju međunarodnog prava, ali postoji mogućnost da „presudno utječu na sadržaj propisa koje donese zakonodavac Unije”
                  3
               .

               4.1.2.Primjena na ovaj predmet

               Zajednički odbor EGP-a tijelo je osnovano na temelju sporazuma, i to Sporazuma o EGP-u. Akt koji Zajednički odbor EGP-a treba donijeti akt je koji proizvodi pravne učinke. Predviđeni akt bit će obvezujući na temelju međunarodnog prava u skladu s člancima 103. i 104. Sporazuma o EGP-u.

               Predviđenim aktom ne dopunjuje se niti mijenja institucionalni okvir sporazuma. Stoga je postupovna pravna osnova za predloženu odluku članak 218. stavak 9. UFEU-a u vezi s člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               4.2.Materijalna pravna osnova

               4.2.1.Načela

               Materijalna pravna osnova za odluku na temelju članka 218. stavka 9. UFEU-a u vezi s člankom 1. stavkom 3. Uredbe Vijeća br. 2894/94 ovisi ponajprije o materijalnoj pravnoj osnovi pravnog akta EU-a koji se uključuje u Sporazum o EGP-u.

               Ako predviđeni akt ima dva cilja ili elementa te ako se može utvrditi da je jedan od ta dva cilja ili elementa glavni, a drugi samo sporedan, odluka na temelju članka 218. stavka 9. UFEU-a mora se temeljiti na samo jednoj materijalnoj pravnoj osnovi, naime onoj koju zahtijeva glavni ili prevladavajući cilj ili element.

               4.2.2.Primjena na ovaj predmet

               Glavni cilj i sadržaj predviđenog akta odnose se na usklađivanje zakonodavstva i osiguravanje funkcioniranja unutarnjeg tržišta. Stoga je materijalna pravna osnova predložene odluke članak 114. UFEU-a.

               4.3.Zaključak

               Pravna osnova za predloženu odluku trebao bi biti članak 114. u vezi s člankom 218. stavkom 9. UFEU-a i člankom 1. stavkom 3. Uredbe Vijeća br. 2894/94 o rješenjima za provedbu Sporazuma o Europskom gospodarskom prostoru.

               5.Objava predviđenog akta

               Budući da će se aktom Zajedničkog odbora EGP-a izmijeniti Prilog IX. (Financijske usluge) Sporazuma o EGP-u i Protokol 37. (koji sadržava popis predviđen člankom 101.) uz Sporazum o EGP-u, primjereno ga je nakon donošenja objaviti u Službenom listu Europske unije.

               2022/0057 (NLE)

               Prijedlog

               ODLUKE VIJEĆA

               o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IX. (Financijske usluge) Sporazuma o EGP-u i Protokola 37. (koji sadržava popis predviđen člankom 101.) uz Sporazum o EGP-u

                  (sudjelovanje država EFTA-e koje su članice EGP-a u Stručnoj skupini država članica za održivo financiranje)

               (Tekst značajan za EGP)

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,

               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  4
               , a posebno njezin članak 1. stavak 3.,

               uzimajući u obzir prijedlog Europske komisije,

               budući da:

               (1)Sporazum o Europskom gospodarskom prostoru
                  5
                („Sporazum o EGP-u”) stupio je na snagu 1. siječnja 1994.

               (2)Na temelju članka 98. Sporazuma o EGP-u Zajednički odbor EGP-a osnovan Sporazumom o EGP-u („Zajednički odbor EGP-a”) može odlučiti izmijeniti, među ostalim, Prilog IX. (Financijske usluge) Sporazuma o EGP-u i Protokol 37. (koji sadržava popis predviđen člankom 101.) uz Sporazum o EGP-u iz Priloga I. Sporazuma o EGP-u.

               (3)Uredbu (EU) 2019/2088 Europskog parlamenta i Vijeća
                  6
                treba uključiti u Sporazum o EGP-u.

               (4)Uredbu (EU) 2020/852 Europskog parlamenta i Vijeća
                  7
                treba uključiti u Sporazum o EGP-u.

               (5)Prilog IX. Sporazumu o EGP-u i Protokol 37. uz Sporazum o EGP-u trebalo bi na odgovarajući način izmijeniti.

               (6)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke Zajedničkog odbora EGP-a,

               DONIO JE OVU ODLUKU:

               Članak 1.

               Stajalište koje u ime Unije treba zauzeti u okviru Zajedničkog odbora EGP-a u vezi s izmjenom Priloga IX. Sporazuma o EGP-u i Protokola 37. uz Sporazum o EGP-u temelji se na nacrtu odluke Zajedničkog odbora EGP-a priloženom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu,

                     Za Vijeće

                     Predsjednik

                     (1)

                        SL L 317, 9.12.2019., str. 1.

                     (2)

                        SL L 198, 22.6.2020., str. 13.

                     (3)

                        Presuda Suda od 7. listopada 2014., Njemačka protiv Vijeća, C-399/12, ECLI:EU:C:2014:2258, t. 61.–64.

                     (4)

                        SL L 305, 30.11.1994., str. 6.

                     (5)

                        SL L 1, 3.1.1994., str. 3.

                     (6)

                        Uredba (EU) 2019/2088 Europskog parlamenta i Vijeća od 27. studenoga 2019. o objavama povezanim s održivosti u sektoru financijskih usluga (SL L 317, 9.12.2019., str. 1.).

                     (7)

                        Uredba (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (SL L 198, 22.6.2020., str. 13.).

    ---documentbreak---

               EUROPSKA KOMISIJA
            Bruxelles, 4.3.2022.
            COM(2022) 79 final

            PRILOG

            Prijedlogu ODLUKE VIJEĆA
            o stajalištu koje treba zauzeti u ime Europske unije u okviru Zajedničkog odbora EGP-a u vezi s izmjenom Priloga IX. (Financijske usluge) Sporazuma o EGP-u i Protokola 37. (koji sadržava popis predviđen člankom 101.) uz Sporazum o EGP-u (sudjelovanje država EFTA-e koje su članice EGP-a u Stručnoj skupini država članica za održivo financiranje)

               PRILOG

               ODLUKA ZAJEDNIČKOG ODBORA EGP-a

               o izmjeni Priloga IX. (Financijske usluge) Sporazuma o EGP-u i Protokola 37. (koji sadržava popis predviđen člankom 101.) uz Sporazum o EGP-u

               ZAJEDNIČKI ODBOR EGP-a,

               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,

               budući da:

               (1)Uredbu (EU) 2019/2088 Europskog Parlamenta i Vijeća od 27. studenoga 2019. o objavama povezanim s održivosti u sektoru financijskih usluga
                  1
                treba uključiti u Sporazum o EGP-u.

               (2)Uredbu (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088
                  2
                treba uključiti u Sporazum o EGP-u.

               (3)Prilog IX. Sporazumu o EGP-u i Protokol 37. uz Sporazum o EGP-u trebalo bi stoga na odgovarajući način izmijeniti,

               DONIO JE OVU ODLUKU:

               Članak 1.

               Iza točke 31.nb (Delegirana uredba Komisije (EU) 2019/1851) Priloga IX. Sporazumu o EGP-u umeće se sljedeće:

               „31.o32019 R 2088: Uredba (EU) 2019/2088 Europskog parlamenta i Vijeća od 27. studenoga 2019. o objavama povezanim s održivosti u sektoru financijskih usluga (SL L 317, 9.12.2019., str. 1.) kako je izmijenjena:

               —32020 R 0852: Uredbom (EU) 2020/852 Europskog parlamenta i Vijeća od 18. lipnja 2020. (SL L 198, 22.6.2020., str. 13.).

               Za potrebe ovog Sporazuma odredbe Uredbe sadržavaju sljedeće prilagodbe:

               (a)
                     kada je riječ o državama EFTA-e, odstupanja iz članka 4. stavaka 3. i 4. primjenjuju se od datuma stupanja na snagu Odluke Zajedničkog odbora EGP-a br. …/… od [ova Odluka] ili datuma određenog u skladu s nacionalnim pravom najkasnije 12 mjeseci nakon toga.

               (b)u članku 20., kad je riječ o državama EFTA-e:

               (a)u drugom stavku riječi „od 10. ožujka 2021.” znače „od datuma stupanja na snagu Odluke Zajedničkog odbora EGP-a br. …/… od [ova Odluka] ili datuma određenog u skladu s nacionalnim pravom najkasnije 12 mjeseci nakon toga”;

               (b)u trećem stavku riječi „od 1. siječnja 2022.” znače „od datuma stupanja na snagu Odluke Zajedničkog odbora EGP-a br. …/… od [ova Odluka] ili datuma određenog u skladu s nacionalnim pravom najkasnije 12 mjeseci nakon toga”.

               31.p32020 R 0852: Uredba (EU) 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (SL L 198, 22.6.2020., str. 13.).

               Za potrebe ovog Sporazuma odredbe Uredbe sadržavaju sljedeće prilagodbe:

               (a)u članku 13. stavku 1. točki (d) riječi „pravu Unije” zamjenjuju se riječima „Sporazumu o EGP-u”.

               (b)u članku 27. stavku 2., kada je riječ o državama EFTA-e, riječi „od 1. siječnja 2022.” znače „od datuma stupanja na snagu Odluke Zajedničkog odbora EGP-a br. …/… od [ova Odluka] ili datuma određenog u skladu s nacionalnim pravom najkasnije 12 mjeseci nakon toga”.”

               Članak 2.

               U Protokolu 37. uz Sporazum o EGP-u umeće se sljedeća točka:

               „43.Stručna skupina država članica za održivo financiranje (Uredba (EU) 2020/852).”

               Članak 3.

               Vjerodostojni su tekstovi uredbi (EU) 2019/2088 i (EU) 2020/852 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 4.

               Ova Odluka stupa na snagu sljedećeg dana od dana zadnje obavijesti u skladu s člankom 103. stavkom 1. Sporazuma o EGP-u
                  3*.

               Članak 5.

               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu […]

                     Za Zajednički odbor EGP-a

                     Predsjednik

                     […]

                     Tajnici

                     Zajedničkog odbora EGP-a

                     […]

                     (1)

                        SL L 317, 9.12.2019., str. 1.

                     (2)

                        SL L 198, 22.6.2020., str. 13.

                     (3)
                  *
                        [Ustavni zahtjevi nisu navedeni.] [Ustavni su zahtjevi navedeni.]